
    545400 SIGHIŞOARA
Str. Muzeului nr.7, Tel./Fax 0265 - 771278

                                                       H O T Ă R Â R E A   NR. 107
                                                                din 16 iunie 2015
                                         privind organizarea  Festivalului Sighişoara Medievală 2015 

Consiliul Local al Municipiului Sighişoara, întrunit în şedinţă extraordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13765/III/15.06.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând adresa Asociaţiei Culturale „Teatrul Scena” Tg.Mureş, înregistrată la Municipiul Sighişoara cu nr. 13621/11.06.2015, prin care solicita organizarea, în parteneriat, cu Municipiul Sighişoara a celei de-a XXIII-a ediţii a Festivalului Sighişoara Medievală 2015, în perioada 23 – 26 iulie 2015, precum şi participarea cu sprijin financiar şi logistic - constând în punerea la dispoziţie, cu titlu gratuit, a Sălii Festive şi a Sălii Mici a Primăriei, precum şi transmiterea în folosinţă, cu titlu gratuit, a terenului aparţinând domeniului public din Cetatea Medievală (pieţele şi străzile) şi Piaţa Octavian Goga - la organizarea şi desfăşurarea acestei manifestări culturale;

Având în vedere prevederile Legii nr. 273/2006 privind finanţele publice locale, cu modificările şi completările ulterioare; 

Luând în considerare faptul că Direcţia Economică din cadrul Municipiului Sighişoara a confirmat existenţa disponibilităţii bugetare, contând în suma de 130.000 lei, ce se poate acorda ca sprijin financiar pentru organizarea şi desfăşurarea acestei manifestări culturale;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora consiliile locale şi consiliile judeţene pot da în folosinţă gratuită, pe termen limitat, bunuri mobile şi bunuri imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de  binefacere sau de utilitate publică ori serviciilor publice;
Văzând şi prevederile art. 874  - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Având în vedere şi existenţa resurselor financiare la bugetul local pentru participarea, în parteneriat, la organizarea acestui eveniment;

Văzând Raportul de specialitate nr. 13764/III/15.06.2015 al Serviciului Relaţii Publice, prin care se justifică oportunitatea organizării Festivalului Sighişoara Medievală 2015, în perioada 23 – 26 iulie 2015, în parteneriat, încheiat între Municipiul Sighişoara şi Asociaţia Culturală „Teatrul Scena” Tg. Mureş, îndeplinindu-se prevederile legale în acest sens;

În temeiul prevederilor art. 36 (2) lit. „c” şi „d”, (6) lit. „a” pct. 4, 7, 14 şi 19, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,




            H O T Ă R Ă Ş T E:

Art.1. Se aprobă organizarea Festivalului Sighişoara Medievală 2015, în perioada 23 - 26 iulie 2015, în parteneriat, încheiat între Municipiul Sighişoara şi Asociaţia Culturală „Teatrul Scena” Tg. Mureş.

Art.2. Se aprobă punerea la dispoziţie, cu titlul gratuit, a Sălii Festive şi a Sălii Mici a Primăriei către Asociaţia Culturală „Teatrul Scena” Tg. Mureş, pe perioada desfăşurării Festivalului Sighişoara Medievală 2015, respectiv pe perioada 23 – 26 iulie 2015.
Art.3. Se aprobă transmiterea în folosinţă, cu titlul gratuit, a terenului aparţinând domeniului public din Cetatea Medievală (pieţele şi străzile) şi Piaţa Octavian Goga către Asociaţia Culturală „Teatrul Scena” Tg. Mureş, pe perioada desfăşurării Festivalului Sighişoara Medievală, respectiv pe perioada 23-26 iulie 2015, potrivit planului de situaţie, anexat la acordul de parteneriat ce urmează a se încheia.

Art.4. Se aprobă alocarea sumei de 130.000 lei din bugetul local, pentru participarea la cheltuielile de organizare a evenimentului, sumă ce va fi plătită în baza comenziilor şi/sau contractelor de achiziţii publice încheiate între Municipiul Sighişoara prin intermediul Biroului Achiziţii, Accesare Fonduri Europene şi Managementul Proiectelor şi furnizorii de produse, prestatorii de servicii sau executanţii de lucrări.
Art.5. Se aprobă încheierea acordului de parteneriat, între Municipiul Sighişoara şi Asociaţia Culturală „Teatrul Scena” Tg. Mureş , conform anexei nr. 1, care face parte integrantă din prezenta hotărâre.

Art.6. Se împuterniceşte Viceprimarul Municipiului Sighişoara, domnul Ionel Gavrilă, cu semnarea acordului de parteneriat, încheiat între Municipiul Sighişoara şi Asociaţia Culturală „Teatrul Scena” Tg. Mureş, prevăzut la art. 5 din prezenta hotărâre.

Art.7. Se aprobă Regulamentul de organizare şi desfăşurare a Festivalului Sighişoara Medievală 2015, conform anexei nr. 2, care face parte integrantă din prezenta hotărâre.

Art.8. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Viceprimarul Municipiului Sighişoara, Serviciul Relaţii Publice, Direcţia Economică, Serviciul Investiţii- Urmărire Contracte, Monitorizare Servicii de Utilităţi Publice, Serviciul Public Poliţia Locală, Biroul Logistic şi Aprovizionare Tehnico-Materială, Compartimentul Protecţie Civilă, P.S.I., Direcţia Administrarea Patrimoniului, Biroul Achiziţii, Accesare Fonduri Europene şi Managementul Proiectelor, Compartimentul Juridic şi Asociaţia Culturală „Teatrul Scena” Tg. Mureş.

Art.9. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Constantin Dan Enescu 

  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;
  1 ex. Serviciul Relaţii Publice;

  1 ex. Direcţia Economică;

  1 ex. Serviciul Investiţii- Urmărire Contracte, Monitorizare Servicii de Utilităţi Publice;

  1 ex. Serviciul Public Poliţia Locală;

  1 ex. Biroul Logistic şi Aprovizionare Tehnico-Materială;

  1 ex. Compartimentul Protecţie Civilă, P.S.I.;

  1 ex. Direcţia Administrarea Patrimoniului;

  1 ex. Biroul Achiziţii, Accesare Fonduri Europene şi Managementul Proiectelor;

  1 ex. Compartimentul Juridic;

  1 ex. Asociaţia Culturală „Teatrul Scena” Tg. Mureş.
16 ex. 

A.B.
